Diari Oficial de la Generalitat Valenciana


Sumari del DOGV 8855, del 13-07-2020 (2020/5488)

Informació pública de l'inici de les operacions de partió parcial de la via pecuària número 1, denominada «Canyada Reial d'Aragó», al pas pel polígon industrial de la Font de l'Om, al terme municipal de Montserrat.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8855

Data del DOGV
:   13-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/5488


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'inici de les operacions de partió parcial de la via pecuària número 1, denominada «Canyada Reial d'Aragó», al pas pel polígon industrial de la Font de l'Om, al terme municipal de Montserrat. [2020/5488]  
En compliment de la Resolució de data 12 de febrer del 2020, de la Direcció General del Medi Natural i d'Avaluació Ambiental, es procedeix a la delimitació parcial de la via pecuària número 1, denominada «Canyada Reial d'Aragó», al pas pel polígon industrial de la Font de l'Om, al terme municipal de Montserrat, província de València, a fi de poder definir els seus límits segons el que s'estableix en l'acte de classificació i amb total subjecció a la legislació vigent. Conforme amb l'article 45 de la Llei 39/2015, de l'1 d'octubre, del procediment administratiu comú de les administracions públiques, es fa públic, per al general coneixement, que els treballs de referència començaran a les 10.30 hores del dia 17 de setembre de 2020, a la sala d'actes de l'Ajuntament de Montserrat.  
Se cita les persones i/o entitats confrontants i amb legítim interés a assistir a aquest acte, en el qual podran realitzar les al·legacions que consideren oportunes, advertint-los que la seua absència no invalida l'eficàcia d'aquest. Aquesta assistència es realitzarà d'acord amb els protocols vigents per a la prevenció de la Covid-19  
S'ha designat Gabriel Varea Illueca, en qualitat de funcionari de la Generalitat Valenciana, com a instructor per als treballs de la delimitació parcial.  
El termini màxim per a la resolució del procediment administratiu serà de 18 mesos, a comptar de l'acord d'inici, d'acord amb l'article 14.3 de la Llei 3/2014, de l'11 de juliol, de la Generalitat, de vies pecuàries de la Comunitat Valenciana, modificada per la Llei 9/2019, del 23 de desembre, de la Generalitat, de mesures fiscals, de gestió administrativa i financera i d'organització de la Generalitat (DOGV núm. 8.707, 30.12.2019). Hi és aplicable la suspensió de terminis establida pel Reial decret 463/2020, del 14 de març, i derogació, amb efecte de l'1 de juny, de la seua disposició addicional tercera. Així mateix, l'efecte del silenci administratiu serà desestimatori, segons s'estableix en l'article 25.1.b de la Llei 39/2015, de l'1 d'octubre, del procediment administratiu comú de les administracions públiques.   
  
València, 7 de juliol de 2020.- La directora territorial, p. a. (Decret 158/2015, de 22 de setembre, DOGV núm. 7.620), la secretària territorial: M. José Pérez Amor.